होंठ आपके बारे में सभकुछ बता देला, का कहेला जानतानि?
कबो इ सोचले बानी कि अगर आपके होंठ बोले सकित, त आपसे का कहित? इहाँ हमनी के तात्पर्य होंठ के बनावट से बाटे। आपके होंठ आपके व्यक्तित्व के बारे में बहुत कुछ कहेला, फेर उ चाहे मोट, पातर, छोट चाहे बड़ होखे।
आपके होंठ आपके पर्स्नालिटी अवरू आपके दुनिया कईसे देखेला, दुनों के कहानी कह देला, बस जरूरत बा कि होंठ के भाषा के समझल जाए।
हमनी के सहयोगी अँग्रेजी प्रकाशन मियामी में रहेवाली एगो एक्सपर्ट से एकर जानकारी देवे के कहलस। सौंदर्य विशेषज्ञ मारथा जवन जानकारी देली उ अपने आप में अद्भुत बाटे, चली जानकरी लिहल जाए -
पूर्ण होंठ
पूर्ण होंठ ओ आकार के कहल जाला, जाहां होंठ के बनावट कल्पना के अनुसार यानि, एक दम बराबर होखे। ना मोट, ना छोट, ना पातर, ना चौड़ा, एकदम सटीक अवरू सही आकार में।
ए तरह के होंठवाली महिला के साक्षात उदाहरण ब्रिटिश अभिनेत्री एंजेलिना जोली अवरू दीपिका पादुकोने बाड़ी। जवन महिला के होंठ के आकार ए तरह के होखेला उ लोग “हिम्मती अवरू आत्मविश्वासी” होखेली। असहू, एकदम सही आकार के होंठ वाली महिला के सुंदरता के का कहे के बा।
चौड़ा होंठ
ए तरह के होंठ वाली महिला बहुत खुशमिजाज़ होखेली। संगही, ए लोग के अलग-अलग रुचि वाला दोस्त-सखी के संख्या भी बहुत जादा होखेला।
अँग्रेजी सिनेमा के मशहूर अभिनेत्री जूलिया रॉबर्ट्स अवरू कैटरीना कैफ ए तरह के होंठ वाली महिला में शामिल बाड़ी। जवन महिला के होंठ के आकार अयीसन होखेला उ पूर्णतावादी (परफेक्शनिस्ट), प्रतिभाशाली अवरू अपना जीवन में सफल रहेली। इ लोग आपन किस्मत खुद लिखे में विश्वास करेला।
गोल होंठ
बटन निहन गोल आकार के होंठ वाली महिला के रुचि “खोज़ अवरू अनुसंधान” करे में जादा होखेला। संगही, उ लोग तनिका ‘बागी’ अवरू ‘नखराबाज़’ (छाव, फ्लर्ट) होखेली।
हिन्दी फिल्म के अभिनेत्री अलिया भट्ट एकर उदाहरण हो सकतारि। ए तरह के होंठ वाली महिला के आँख के बनावट भी सुंदर होखेला। संगही, ए लोग के अजब-गज़ब फैशन अवरू हॉट पर्स्नालिटी लोग के अपना ओर आकर्षित करेले।
पातर होंठ
पातर भा पतला होंठ के महिला के स्वभाव सहज, संवेदनशील अवरू विस्तार मुखी होखेला। संगही, इ लोग बहुत ही मधुर प्रकृति के होखेला।
फिल्म अभिनेत्री केट हडसन अवरू शिल्पा शेट्टी एकर उदाहरण बाड़ी। आमतौर प ए तरह के होंठ वाली महिला शर्मीली अवरू अंतर्मुखी (लजाए वाली अवरू अपने में मग्न रहेवाली) होखेली।
धनुषाकार होंठ
धनुष भा दिल के आकार निहन होंठ वाली महिला स्वतंत्र, मोहक अवरू अभिव्यक्तिपूर्ण (आपन बात के प्रमुखता से कहेवाली) होखेली।
ऐश्वर्या राय के गिनती ए तरह के होंठ वाली महिला लोग में होखेला। ए तरह के होंठ वाली महिला अपना जीवन के लड़ाई लड़े से ना डेराली, जवन मन करेला उहे करेली। इ लोग जीवन भर आकर्षक बनल रहेली, अपना मन के बात कहे से ना डेराली अवरू अपना किस्मत के अपना हाथ में राखे में विश्वास करेली।
नीचे ओर मुड़े वाला होंठ
नीचे के ओर जवन महिला के होंठ मुड़ेला उ लोग निजता पसंद अवरू रहस्यमयी होखेली। ए तरह के होंठ वाली महिला के लोग ‘हॉट’ अवरू तर्क से आपन कहेवाली समझेले।
हिन्दी सिनेमा के मशहूर अभिनेत्री करीना कपूर एक तरह के होंठ वाली महिला के उदाहरण बाड़ी। ए तरह के होंठ वाली महिला अपना तेज़ बुद्धि से दोसरा के आकर्षित करेली। संगही, इ लोग बहुत सोच-समझ के केहु के पसंद करेला एहसे ए लोग के प्रसन्न कईल बहुत मुश्किल होखेला।
hin_Deva bho_Deva bho_Deva bho_Deva hin_Deva bho_Deva bho_Deva awa_Deva bho_Deva bho_Deva kas_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva